สนช.มีมติเสียงข้างมากให้”พล.ต.อ.ชัยยะ ศิริอำพันธ์กุล”นั่งเลขาธิการ ปปง.
สนช.มีมติเสียงข้างมากให้"พล.ต.อ.ชัยยะ ศิริอำพันธ์กุล"นั่งเลขาธิการ ปปง.
16 มิ.ย. 2559

ผู้สื่อข่าวรายงานว่า ที่ประชุมสภานิติบัญญัติแห่งชาติ (สนช.) มีมติเสียงข้างมาก 154 ต่อ 2 คะแนน เห็นชอบให้ พล.ต.อ.ชัยยะ ศิริอำพันธ์กุล รักษาการเลขาธิการคณะกรรมการป้องกันและปราบปรามการฟอกเงิน (ปปง.) เป็นเลขาธิการ ปปง.คนใหม่
สำหรับ พล.ต.อ.ชัยยะ ศิริอำพันธ์กุล เกิดวันที่ 27 มีนาคม 2500 ปัจจุบัน อายุ 59 ปี จบโรงเรียนนายร้อยตำรวจ รุ่น 34 และ คณะรัฐประศาสนศาสตรมหาบัณฑิต สถาบันบัณฑิตพัฒนบริหารศาสตร์ รับราชการตำรวจเมื่อปี 2542 ในตำแหน่งผู้กำกับการ 2 กองบังคับการสืบสวนสอบสวนคดีทางเศรษฐกิจ และรับตำแหน่งจเรตำรวจแห่งชาติ โดยเมื่อปี 2558 ได้รับมอบหมายจาก พล.ต.อ.สมยศ พุ่มพันธุ์ม่วง ผู้บัญชาการตำรวจแห่งชาติ (ผบ.ตร.)ในขณะนั้นให้เป็นประธานคณะกรรมการพิจารณาถอดยศ พ.ต.ท.ทักษิณ ชินวัตร อดีตนายกรัฐมนตรี